CELEX: 32006R1221
Language: fi
Date: 2006-08-11
Title: Komission asetus (EY) N:o 1221/2006, annettu 11 päivänä elokuuta 2006 , viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta

12.8.2006   
            
            
               FI
            
            
               Euroopan unionin virallinen lehti
            
            
               L 221/3
            
         
      KOMISSION ASETUS (EY) N:o 1221/2006,
   annettu 11 päivänä elokuuta 2006,
   viinin yhteisestä markkinajärjestelystä annetun neuvoston asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta annetun asetuksen (EY) N:o 1623/2000 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 33 artiklan,
   sekä katsoo seuraavaa:
   
               (1)
            
            
               Komission asetuksen (EY) N:o 1623/2000 (2) 45, 59 ja 61 artiklassa vahvistetaan eräitä viininvalmistuksen sivutuotteiden tislausta koskevia päivämääriä. Viinivuoden 2005/2006 hyvän sadon vuoksi eräissä jäsenvaltioissa on materiaalisia vaikeuksia saattaa tislaus päätökseen säädetyssä määräajassa. Sen vuoksi on tarpeen jatkaa määräaikoja.
            
         
               (2)
            
            
               Asetuksen (EY) N:o 1623/2000 63 a artiklassa, joka koskee tislausta juotavaksi tarkoitetuksi alkoholiksi, määritellään tuotannon prosenttiosuus, jolla tuottajat voivat osallistua kyseiseen tislaukseen. On tarpeen määritellä kyseinen prosenttiosuus viinivuodeksi 2006/2007.
            
         
               (3)
            
            
               Sen vuoksi asetusta (EY) N:o 1623/2000 olisi muutettava.
            
         
               (4)
            
            
               Asianomaisten tuottajien toiminnan jatkuvuuden varmistamiseksi tätä asetusta olisi sovellettava 16 päivästä heinäkuuta 2006 alkaen.
            
         
               (5)
            
            
               Tässä asetuksessa säädetyt toimenpiteet ovat viinin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 1623/2000 seuraavasti:
   
               1)
            
            
               Korvataan 45 artiklan 1 kohdan neljäs alakohta seuraavasti:
               ”Ensimmäisestä alakohdasta poiketen siinä tarkoitettu päivämäärä on viinivuosien 2004/2005 ja 2005/2006 osalta seuraavan viinivuoden 31 päivä elokuuta.”
            
         
               2)
            
            
               Korvataan 59 artiklan kolmas alakohta seuraavasti:
               ”Ensimmäisestä alakohdasta poiketen siinä tarkoitettu päivämäärä on viinivuosien 2004/2005 ja 2005/2006 osalta seuraavan viinivuoden 15 päivä syyskuuta.”
            
         
               3)
            
            
               Korvataan 61 artiklan 3 kohdan toinen alakohta seuraavasti:
               ”Ensimmäisessä alakohdassa tarkoitettu päivämäärä on kuitenkin viinivuosien 2004/2005 ja 2005/2006 osalta seuraavan viinivuoden 15 päivä syyskuuta.”
            
         
               4)
            
            
               Korvataan 63 a artiklan 2 kohdan ensimmäisen alakohdan viimeinen virke seuraavasti:
               ”Viinivuosien 2004/2005, 2005/2006 ja 2006/2007 osalta prosenttiosuudeksi vahvistetaan 25 prosenttia.”
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 16 päivästä heinäkuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä elokuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 2165/2005 (EUVL L 345, 28.12.2005, s. 1).
   
      (2)  EYVL L 194, 31.7.2000, s. 45. Asetus sellaisena kuin se on viimeksi muutettuna asetuksella (EY) N:o 1820/2005 (EUVL L 293, 9.11.2005, s. 8).